עז א-דין אונאחי

עז א-דין אונאחי (בערבית: عز الدين أوناحي, בתעתיק: עז אלדין אונאחי; נולד ב-19 באפריל 2000 בקזבלנקה שבמרוקו) הוא כדורגלן מרוקאי המשחק בעמדת הקשר בקבוצת אולימפיק מרסיי מליגת העל הצרפתית ובנבחרת מרוקו.

קריירת מועדונים

קריירה מוקדמת 
אונאחי גדל במחלקת הנוער של רג'א קזבלנקה ובאקדמיית הכדורגל מוחמד החמישי. בשנת 2018 חתם בשטרסבורג, והחל לשחק בקבוצת המילואים של המועדון. ב-3 באוגוסט 2020 חתם אונאחי באברנש מהליגה הצרפתית השלישית.

אנז'ה 
ב-14 ביולי 2021 חתם אונאחי על חוזה לארבע עונות באנז'ה מליגת העל הצרפתית. ב-15 באוגוסט ערך את הופעת הבכורה שלו במועדון, בניצחון 3–0 על אולימפיק ליון במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון.

אולימפיק מרסיי 
ב-29 בינואר 2023 חתם אונאחי באולימפיק מרסיי על חוזה ל-4.5 שנים.  שלושה ימים לאחר מכן ב-1 בפברואר 2023 ערך אונאחי את הופעת הבכורה שלו במרסיי במסגרת המחזור ה-21 בליגה לעונת 2022/2023  וגם כבש שער בכורה בניצחון של מרסיי 2–0 על נאנט.

קריירה בינלאומית 
ב-23 בדצמבר 2021 נכלל אונאחי בסגל נבחרת מרוקו לקראת טורניר גביע אפריקה לאומות 2021 בשנת 2022. ב-10 בינואר 2022 ערך את הופעת הבכורה שלו בנבחרת, בניצחון 0–1 על נבחרת גאנה במסגרת שלב הבתים של הטורניר. בסך הכל ערך שלוש הופעות בטורניר.

ב-29 במרץ 2022 הבקיע אונאחי את שערי הבכורה שלו בנבחרת, צמד שערים בניצחון 1–4 על נבחרת הרפובליקה הדמוקרטית של קונגו במסגרת מוקדמות מונדיאל 2022.

נכלל בסגל נבחרת מרוקו לטורניר מונדיאל 2022.

קישורים חיצוניים

הערות שוליים 

כדורגלנים מרוקאים
קשרי כדורגל מרוקאים
קזבלנקה: כדורגלנים
כדורגלני אנז'ה
כדורגלני נבחרת מרוקו
ספורטאים מרוקאים בצרפת
כדורגלני גביע אפריקה לאומות 2021
כדורגלני מונדיאל 2022
מרוקאים שנולדו ב-2000